CELEX: C2006/326/91
Language: el
Date: 2006-12-30 00:00:00
Title: Υπόθεση C-461/06 P: Αναίρεση που άσκησε στις 18 Νοεμβρίου 2006 η Ελληνική Εταιρεία Πνευματικής Ιδιοκτησίας ΑΕ (ΑΕΠΙ) κατά της διατάξεως του Πρωτοδικείου (Τέταρτο Τμήμα) που εκδόθηκε στις 5 Σεπτεμβρίου 2006 στην υπόθεση T-242/05, ΑΕΠΙ κατά Επιτροπής

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 326/45
            
         Αναίρεση που άσκησε στις 18 Νοεμβρίου 2006 η Ελληνική Εταιρεία Πνευματικής Ιδιοκτησίας ΑΕ (ΑΕΠΙ) κατά της διατάξεως του Πρωτοδικείου (Τέταρτο Τμήμα) που εκδόθηκε στις 5 Σεπτεμβρίου 2006 στην υπόθεση T-242/05, ΑΕΠΙ κατά Επιτροπής
   (Υπόθεση C-461/06 P)
   (2006/C 326/91)
   Γλωσσα διαδικασίας ελληνική
   Διάδικοι
   
      Αναιρεσείουσα: Ελληνική Εταιρεία Πνευματικής Ιδιοκτησίας ΑΕ (ΑΕΠΙ) (εκπρόσωπος: Θεόδωρος Κ. Ασπρογέρακας-Γρίβας, Δικηγόρος)
   
      Αντίδικος στην αναιρετική διαδικασία: Επιτροπή των Ευρωπαϊκών Κοινοτήτων
   Αιτήματα
   
               —
            
            
               Να γίνει δεκτή η παρούσα αίτηση αναιρέσεως.
            
         
               —
            
            
               Να αναιρεθεί και να εξαφανιστεί η προσβαλλομένη υπ'αριθμόν 303852 από 5ης Σεπτεμβρίου 2006 Διάταξη του Πρωτοδικείου των Ευρωπαϊκών Κοινοτήτων (Τέταρτο Τμήμα), υποθεση Τ-242/05, στο σύνολό της.
            
         
               —
            
            
               Να κρατηθεί και να δικαστεί η από 4.6.2005 προσφυγή μας (κατ'αρθρον 230 της Συνθήκης της Ε.Ε.) ενώπιον του Πρωτοδικείου των Ευρωπαϊκών Κοινοτήτων, είτε υπό του Δικαστηρίου σας είτε υπό του εκδόσαντος την αναιρεσιβαλλομένη απόφαση Δικαστηρίου, εις τρόπον ώστε να γίνει αυτή δεκτή κατά τα ειδικότερα αναφερόμενα στο αιτητικό της.
            
         
               —
            
            
               Να καταδικασθεί η αναιρεσίβλητη στην εν γένει δικαστική μας δαπάνη
            
         Λόγοι αναιρέσεως και κύρια επιχειρήματα
   Δια της ως άνω αιτήσεως αναιρέσεως προβάλλεται, ότι:
   
               α)
            
            
               η αναιρεσιβαλλομένη απόφαση απέρριψε προσφυγήν αποδεχομένη ένσταση απαραδέκτου της Επιτροπής των Ευρωπαϊκών Κοινοτήτων, χωρίς να λάβει υπ'όψιν της το ατομικό δικαίωμα της εννόμου προστασίας, το οποίον επιβάλλει εις πάσαν περίπτωση, όπως ο οιοσδήποτε πολίτης, εφ'όσον προσφεύγει εις κάποιο δικαστήριο, η υπόθεσή του κρίνεται εν τω συνόλω της και εις όλην της την έκταση, η δε απόφαση που θα εκδοθεί όπως περιέχει επαρκή και νόμιμον αιτιολογίαν.
            
         
               β)
            
            
               Η αναιρεσιβαλλομένη απόφαση καίτοι αποδέχεται ότι επί θεμάτων παραβάσεως του ανταγωνισμού εις την Επιτροπήν των Ευρωπαϊκών Κοινοτήτων αναγνωρίζεται διακριτική ευχέρεια δράσεως, εν τούτοις δεν ήλεγξε κατά πόσον η Επιτροπή εκινήθη εντός των επιτρεπτών ορίων της διακριτικής της ευχερείας η παρεβίασε τα όρια αυτά, δεδομένου, ότι εις πάσαν περίπτωση και δια οποιανδήποτε διοικητικήν υπηρεσία απαγορεύεται η υπέρβαση των επιτρεπτών ορίων της διακριτικής ευχερείας, που τυχόν της αναγνωρίζεται.
            
         
               γ)
            
            
               Η αναιρεσιβαλλομένη απόφαση εντελώς ανεπιτρέπτως δέχεται, ότι η Επιτροπή των Ευρωπαϊκών Κοινοτήτων εις τον τομέα των παραβάσεων των αρχών του ανταγωνισμού κινείται και δρα αναξελέγκτως και όποτε της ζητηθεί ο λόγος έχει την ευχέρεια να διαφεύγει υποβάλουσα απλώς μίαν ένσταση απαραδέκτου.